УПИС НА МАСТЕР АКАДЕМСК СТУДИЈЕ ШК. 2018/2019. ГОДИНИ
На основу Конкурса који је расписао Универзитет у Београду, Технолошко-металуршки факултет Универзитета у Београду у прву годину мастер академских студија у шк. 2018/2019. год. уписује 170 студената и то: 140 студената чије се образовање финансира из буџета и 30 самофинансирајућих студената.
Настава  је  организована  у  трајању  од  једне  или  две  школске  године  у  оквиру  следећих студијских програма:
Једна  школска  година (60 ЕСПБ бодова)
•	Хемијско инжењерство (60 буџетских студента)
•	Инжењерство материјала (8 буџетских и 2 самофинансирајућа студента)
•	Инжењерство заштите животне средине (30 буџетских и 10 самофинансирајућих студента)
•	Биохемијско инжењерство и биотехнологија (30 буџетских и 10 самофинансирајућих студента)
•	Металуршко инжењерство (7 буџетских и 3 самофинансирајућа студента)
Две школске године (120 ЕСПБ бодова)
•	Текстилна технологија (5 буџетских и 5 самофинансирајућих студента)
Општи услови конкурса
На студијске програме мастер академских студија који имају:
1.	најмање 60 ЕСПБ бодова, могу се уписати кандидати који су претходно остварили обим основних академских студија од најмање 240 ЕСПБ бодова;
2.	најмање 120 ЕСПБ бодова, могу се уписати кандидати који су претходно остварили обим основних академских студија од најмање 180 ЕСПБ бодова.

Лица која имају стечено високо образовање према прописима који су важили до ступања на снагу Закона о високом образовању, имају право на упис на мастер академске студије:
-	лица која имају стечено високо образовање завршетком основних студија у трајању од најмање осам семестара имају право да упишу мастер академске студије у обиму од најмање 60 ЕСПБ бодова.
-	лица која имају стечено високо образовање завршетком основних студија у трајању мањем   од осам семестара имају право да упишу мастер академске студије у обиму од најмање 120 ЕСПБ бодова.

Такође, потребно је да су кандидати претходно завршили основне академске студије  у некој од следећих области:

•	све области у пољу техничко – технолошких наука,
•	хемијске науке,
•	науке о заштити животне средине,
•	физичке науке,
•	физикохемијске науке,
•	фармацеутске науке,
•	биолошке науке

Ранг листа ће се формирати на основу укупног броја бодова кандидата. Укупан број бодова се израчунава на следећи начин:
Број бодова = ПО x 7,9 + 7а + 7б  + 7ц	где је:
ПО – просечна оцена на основним академским студијама, односно основним студијама;
а - број бодова који добијају кандидати који су на претходном нивоу студија положили испите из групе предмета ”Технолошке операције” ( Механичке операције, Топлотне операције, Операције преноса масе, Механичке и топлотне операције, Феномени преноса), односно испите   из предмета

чији програми одговарају програмима наведених предмета који су део курикулума Технолошко- металуршког факултета.
б - број бодова који добијају кандидати који су на претходном нивоу студија положили испит из предмета Основи пројектовања, односно испит из предмета чији програм одговара програму наведеног предмета који је део курикулума Технолошко-металуршког факултета.
ц - број бодова који добијају кандидати који су на претходном нивоу студија положили испит из предмета Физичка хемија, односно испит из предмета чији програм одговара програму наведеног предмета који је део курикулума Технолошко-металуршког факултета.

Упис страних студената
Страни  држављанин  може  се  уписати  на  студијски  програм  под  истим  условима  као  и  домаћи држављанин.
Страни држављанин плаћа школарину.
Приликом  пријављивања  на  конкурс  страни  држављанин  подноси  нострификовану  диплому  о претходно завршеним студијама и оствареном броју ЕСПБ бодова.
Пре уписа, дужан је да Факултету поднесе доказе:
-	да је  здравствено осигуран за школску годину коју уписује,
-	да влада српским језиком, што доказује уверењем овлашћене комисије.
Држављанин Србије који је завршио претходно образовање или део образовања у иностранству може да се упише на студијски програм ако му се призна стечена страна школска, односно високошколска исправа, у складу са законом и посебним општим актом Универзитета. Уколико поступак признавања дипломе није окончан, кандидат уз пријаву подноси потврду о томе да је поступак у току.

Пријављивање кандидата - 03. 04. и 05 октобра 2018. год., у времену од 10 до 13 сати у Служби за наставно-студентске послове (соба бр. 6).
Документа за пријаву на конкурс:
1.   пријавни лист
2.	оверене фотокопије стечених диплома (оригинали на увид)
3.	оверене фотокопије додатка дипломи, или уверење о положеним испитима и потврда о средњој оцени (оригинали на увид)
4.	извод из матичне књиге рођених
5.	фотокопија личне карте
6.	доказ о уплати накнаде за пријаву на конкурс у износу од 6.000,00 РСД

Упис студената - 11. и 12. октобра 2018. год., у времену од 10 до 13 сати у Служби за наставно-студентске послове (соба бр. 6).
Документа за упис:
1.	1 образац ШВ-20
2.	индекс
3.	две фотографије формата 4,5 x 3,5 cm
4.	анкетни лист (у Скриптарници факултета)
5.	доказ о уплати школарине
6.	доказ о уплати 100,00 РСД (сврха:  за Центар за развој каријере) на жиро рачун Факултета.
7.	доказ о уплати 300,00 РСД (сврха:  Oсигурање студената) на жиро рачун Факултета, позив на број 300

Школарина
Годишња школарина за самофинансирајуће студенте држављане Р. Србије износи 78.000,00 динара, а школарина се може платити у једнократном износу приликом уписа или у 4 једнаке рате.
Годишња школарина за стране држављане износи 4.000 евра, у динарској противвредности на дан уплате.
Жиро рачун Технолошко-металуршког факултета: 840-1441666-69, позив на број 73100

Додатне  информације  могу  се  добити  у  Служби  за  наставно-студентске  послове  Факултета,  или позивом на број телефона 011-3303-605 (особа за контакт: Светлана Вучићевић).